Und im Moment hät de Papi zwar (Schuel-)Ferie, aber er tschettet ume wienen Irre! Und s Mami hindedri. Mer sind dauernd i so langwiilige Läde mit komische Buechstabe (IKEA, OBI,..), chaufed, Chischte, Schachtle, Plastik und chübelwiis so wiissi gschlüdrigi  Wahr, wo s Mami denn ad Wänd vom Grosi sim Dihei anepappt - und ich dörf nödemal zueluege oder hälfä, ich muess immer go Mittagsschlaf mache!!!! Überhaupt simmer uuuu vill bim Grosi, so vill, dass s Grosi jetzt gad all ihre Sache packt und gaht!! Das hani denn nöd welle... Aber s Mami hät gseit, dass sie ebe e noii Wohnig hät und mir jetzt denn im Grosi sim Huus wohned. WIESO? Ich chume äääääächt nöd druus! Aber eigentlich ischs mer egal, hauptsach, s Mami und de Papi wohned denn immer no mit mir zämä. Nächst  Wuche fanged de Papi und de Unkel Mäse a "umbaue", was au immer das wieder heisst. Aber ich verzells oi, sobald ich das usegfunde han!!!